ערד (רובה)

הערד הוא רובה קרבין ישראלי, שתוכנן ומיוצר על ידי תעשיות נשק לישראל (IWI). הרובה מיועד לכוחות מיוחדים של צבא ומשטרה, ונמצא בשירות הימ"מ של מדינת ישראל וביחידות משטרתיות וצבאיות של מדינות אחרות.

ה"ערד" הוא קרבין (רובה מקוצר) עם נצרה בוררת בעלת שלושה מצבים: נצור, ירי בודדות (חצי-אוטומטי) וירי אוטומטי מלא, דבר ההופך אותו לרובה סער מקוצר. היותו רובה סער מקוצר הופך אותו למתאים לכוחות מיוחדים וליחידות טקטיות ללוחמה בטרור והשתלטות.

ה"ערד" תוכנן להיות אמין יותר וקל לתחזוקה מאשר רובי קרבין קיימים, כגון ה-M4 קרבין. הוא כולל מעצה עשוי מפולימרים וקת פולימרית מתכוונת. הקנה הצף מחושל בשיטת הכהה קרה והקדח מצופה בכרום על מנת לשפר את אורך החיים שלו ואת הדיוק. כמו כן, הוא ניתן להחלפה מהירה. הרובה משופר גם מבחינת ארגונומיה: קת נפתחת מתכוונת, ידית אחיזה נוחה דמוית-אקדח, תפעול אמבידקסטרי (בשתי הידיים, כגון מיקום הנצרה), מסילות פיקטיני על המתפסים בכל הכיוונים ועוד. הרובה קומפקטי במיוחד: אורך הקנה  ומשקלו ריק כ-2.85 ק"ג. אורכו הכולל עם קת פתוחה במלואה הוא 80 ס"מ. עם זאת, הערד מוצע גם עם קנה באורך , ואז הוא שוקל 3.07 ק"ג ואורכו עולה ל-87.5 ס"מ עם קת פתוחה במלואה.

מאפיינים 
 רובה קרבין קומפקטי, קצר וקל משקל (2.85–3.07 ק"ג ריק כתלות באורך הקנה).
 קנה: ה"ערד" מאפשר החלפה מהירה ופשוטה של קנה. שני אורכי הקנה המוצעים הם  ו-, כאשר האחרון הוא אורך הקנה ברובה ה-M4A1 קרבין שמשמש כיום את מערכת הביטחון הישראלית. בעתיד יתמוך הרובה גם בקנים באורך   ו-. הקנה מחושל פטיש בשיטת הכהה קרה ומצופה בכרום בקדח על מנת לשפר את הדיוק ולהאריך את אורך החיים שלו (כ-20,000 יריות). הקנה הוא "קנה צף" על מנת להגדיל את דיוק הרובה.
 מעלה סלילים 1:7 – המשמעות היא שהכדור משלים סיבוב סביב עצמו בתוך הקנה כל 7 אינץ', מה שמעניק יציבות רבה יותר לקליע בזמן מעופו (תנע זוויתי גבוה יותר). זה מאפשר שימוש בתחמושת SS109 בעלת ליבת פלדה, המשמשת בעיקר לירי לטווחים הגדולים מ-300 מטר.
 המכלול, מנגנון הפעולה של הנשק, מבוסס על בוכנת גז עם מהלך קצר (short stroke), ונחשב לאמין מאוד. ה"ערד" יכול לבצע ירי גם בתנאים קשים של לכלוך, אבק, חול ומים.
 נצרה בוררת עם שלושה מצבי ירי: נצור, בודדת (חצי-אוטומטי) ואוטומטי מלא.
 וסת גזים ואפשרות להתקנה מהירה של משתיק קול על הקנה.
 מסילת פיקטיני מוקשחת קבועה מדגם MIL-STD 1913 על החלק העליון של המעצה.
 אפשרות למסילות פיקטיני מדגם MIL-STD 1913/M-LOK על המתפסים בכל הכיוונים (צד ימין, צד שמאל והחלק התחתון של המתפסים)
 מתפסים מפולימרים וחלקי המתכת עמידים נגד קורוזיה.
 מודולריות ופשטות תחזוקה, כאשר כל החלקים ניתנים להחלפה.
 תומך במחסניות נאט"ו סטנדרטיות מפלדה, אלומיניום או פולימר.
 קת מתכוונת בעלת 6 מצבים מפולימר.
 ידית אחיזה דמוית אקדח/AR-15 ארגונומית.
 תפעול אמבידקסטרי בשתי הידיים.
 עם תחמושת איכותית, הדיוק של ה"ערד" הוא 1 דקת קשת ומטה, דיוק הנחשב למעולה עבור רובי סער. הדיוק נשמר גם אחרי 20,000 יריות.

היסטוריה 
ה"ערד" פותח על ידי תעשיות נשק לישראל (IWI) בסוף העשור השני של המאה ה-21. הוא מהווה חלק מקו הרובים של החברה הכולל את הגליל ACE, התבור TAR-21, התבור X-95 פלאט-טופ והכרמל הניסיוני.

ה"ערד" הוצע בין השאר למשטרת ישראל, בתור רובה שירות לשוטרים ויחידות מיוחדות וליחידות מובחרות בצה"ל. כמו כן הרובה נבחן על ידי צבאות בחו"ל, בהם צבא צ'ילה.

ב-16 בנובמבר 2021 פורסם שה"ערד" זכה במכרז לרובה סער לימ"מ, שבמסגרתו יירכשו כמה עשרות רובים על ידי היחידה המיוחדת ללוחמה בטרור. ה"ערד" נבחר לאחר שעבר מבחנים רבים, כולל בתנאי קיצון, ונמצא עדיף על רובים אחרים. ביום העצמאות 2022 פורסמו צילומים של לוחמי ימ"מ חמושים ב"ערד" במהלך אימונים.

ב-2022 נמכר הרובה ליחידת הקומנדו של חיל האוויר האיטלקי ולמשטרת ריו דה ז'ניירו בברזיל.

ב-22 בפברואר 2023 תועד לראשונה שימוש מבצעי ברובה, במבצע בקסבה של שכם בו לוחמי הימ"מ הרגו 10 מחבלים פלסטינים.

בעקבות הצלחת הרובה השיקה IWI דגם שלו בקליבר 7.62x51 מ"מ נאט"ו ו-6.5 מ"מ קרידמור הנקרא "ערד 7" ומוצע בשני אורכי קנה:  ו-. ה"ערד 7" נועד לשמש גם כרובה קלעים.

באוקטובר 2023 רכשה המועצה האזורית שומרון מאות רובי ערד עבור כיתות הכוננות במועצה.

משתמשים 
 :
  הימ"מ - בנובמבר 2021 זכתה IWI במכרז לאספקת כמה עשרות רובי "ערד" לימ"מ וב-2022 החלה קליטתם.
 כיתות הכוננות של מועצה אזורית שומרון - באוקטובר 2023 בעקבות מלחמת חרבות ברזל רכשה מועצה אזורית שומרון מאות רובי "ערד" עבור כיתות הכוננות של ישובי המועצה.
 : נבחר על ידי יחידת הקומנדו של חיל האוויר האיטלקי.
 : רכשה כ-5,000 רובי "ערד" עבור היחידות המיוחדות.
 : בשימוש כוחות מיוחדים של צבא אקוודור.
 : משטרת ריו דה ז'ניירו רכשה 600 רובי ערד.
 : בשימוש כוחות מיוחדים בצבא צ'ילה.

ראו גם 

 רובים מתחרים:
 רובה M4 ו-M4A1 קרבין (הרובים שאותם ה"ערד" מיועד להחליף)
 קולט M5 (ייכנס לשירות במשמר הגבול)
 זיג-זאואר SIG MCX  (משפחה של כלי ירייה, כולל קרבין)
 זיג-זאואר XM7 (מחליף ה-M4 בצבא ארצות הברית)
 הקלר וקוך HK416 (בעל עיקרון פעולה דומה ל"ערד", מחליף את ה-M4 בכוחות המיוחדים של ארצות הברית)
 רובי סער מבית IWI:
 ערד 7 (דגם של הערד בקליבר 7.62x51 מ"מ נאט"ו ו-6.5 מ"מ קרידמור)
 תבור TAR-21 (רובה בולפפ)
 תבור X-95 פלאט-טופ (רובה בולפפ, משרת בצה"ל)
 גליל ACE
 כרמל (רובה)

קישורים חיצוניים 

 ערד, באתר תעשיות נשק לישראל
 ערד - עלון המוצר (PDF)
 ערד 7,  באתר תעשיות נשק לישראל  
 ערד 7 (עלון מוצר באנגלית) באתר IWI
 The ARAD. The best AR15 platform available, באתר תעשיות נשק לישראל
 
 
 
 סרטוני וידאו בערוץ היוטיוב של IWI:
  Introducing the ARAD
  IWI Arad at the Range
  ARAD Extreme Conditions - Sand
  ARAD Extreme Conditions - Water
  ARAD Extreme Conditions - Mud

הערות שוליים 

רובי סער ישראליים
תעשיות נשק לישראל